Oʻzbekiston milliy universiteti Jizzax filiali

**Mirzo Ulugʻbek nomidagi Oʻzbekiston Milliy universiteti Jizzax filiali** – Oʻzbekiston Respublikasi Jizzax viloyati, Jizzax shahrida joylashgan oliy taʼlim muassasasi.

## Tarixi
Mirzo Ulugʻbek nomidagi Oʻzbekiston Milliy universiteti Jizzax filiali O'zbekiston Respublikasi Prezidenti Shavkat Mirziyoyevning 2019-yilning 30-31 yanvar kunlari Jizzax viloyatiga tashrifi davomida bildirgan takliflari va O'zbekiston Respublikasi Vazirlar 
Mahkamasining 2019-yil 5-iyuldagi 563-sonli qarori hamda Jizzax viloyat hokimining 2019-yil 10-iyuldagi 261-sonli qaroriga asosan tashkil etilgan.

2019-2020-oʻquv yilida filialda davlat buyurtmasi asosida oʻqishga qabul qilish parametrlari OʻzR taʼlim muassasalariga qabul qilish boʻyicha davlat komissiyasining qaroriga muvofiq Mirzo Ulugʻbek nomidagi Oʻzbekiston Milliy universiteti Jizzax filialining 2019-2020 oʻquv yiliga toʻrtta taʼlim yoʻnalishi boʻyicha qabul rejasi quyidagicha tasdiqlangan:

*Psixologiya (oila psixologiyasi) 
*Psixologiya (yoshlar psixologiyasi) 
*Amaliy matematika va informatika
*Informatika va axborot texnologiyalari

Filialda tanlov asosida taʼlim sohasida katta amaliy tajribaga ega boʻlgan mutaxassislardan iborat yuqori malakali professor-oʻqituvchilar bilan taʼminlash maqsadida OAK tomonidan 30 nafar yuqori malakali professor-oʻqituvchilar nomzodlari yuborilgan, bulardan texnika fanlari doktori, dotsent *Raximov Nodir Odilovich*, oʻquv va tarbiyaviy ishlar boʻyicha direktor oʻrinbosari, texnika fanlari doktori, professor *Axatov Akmal Rustamovich*, ilmiy ishlar va innovatsiyalar boʻyicha filial direktor oʻrinbosari, tarix fanlari boʻyicha falsafa doktori *Nosirov Bunyod Oʻralovich* psixologiya kafedrasi mudiri lavozimlariga belgilangan tartib asosida tayinlangan.

Shu bilan bir qatorda Mirzo Ulugʻbek nomidagi Oʻzbekiston Milliy universiteti „Falsafa va mantiq“ kafedrasi professori Shermuhammedova Nigina Aslanovna, Samarqand Davlat universiteti „Differensial tenglamalar“ kafedrasi mudiri fizika-matematika fanlari doktori, professor H.Hasanovlar ham belgilangan tartib asosida ishga qabul qilindi.

Xorijiy davlatlarning etakchi oliy taʼlim muassasalari bilan, jumladan, psixologiya sohasi boʻyicha yetakchi kadrlar tayyorlash maqsadida Rossiya Federatsiyasining Qozon federal universiteti bilan hamkorlikda (3+1) qoʻshma taʼlimi dasturi doirasida 2019-2020 oʻquv yili uchun qabul rejasi 25 nafar etib belgilandi va 87 nafar abiturientlar hujjat va kirish imtihonlarini topshirdi.

Filial va Rossiya Federatsiyasining Qozon federal universiteti oʻrtasida ikki tomonlama diplom berish hamda oʻquv jarayonlarini tashkil etish boʻyicha shartnoma imzolandi.

Mirzo Ulugʻbek nomidagi Oʻzbekiston Milliy universiteti bilan hamkorlikda filialga tanlov asosida, shu jumladan, psixologiya sohasida katta amaliy tajribaga ega boʻlgan mutaxassislardan iborat yuqori malakali professor-oʻqituvchilar jalb qilinmoqda.

Rossiya Federatsiyasining etakchi oliy taʼlim muassasalari va ilmiy-tadqiqot muassasalari bilan psixologiyaning ilmiy vazifalarini xal etishga yoʻnaltirilgan ilmiy-amaliy tadqiqotlar olib borish boʻyicha hamkorlik aloqalarini oʻrnatish istiqbolli vazifa sifatida rejalashtirilgan.

## Boshqaruv
***[[Turakulov Olim Xolbutayevich]]** - Oʻzbekiston milliy universiteti Jizzax filiali rektori

***Baboev Alijon Madaminovich**-Yoshlar masalalari va ma'naviy-ma'rifiy ishlar bo'yicha direktor o'rinbosari

***Abduraxmanov Ravshan Anarbayevich**-O‘quv ishlari bo‘yicha direktor o‘rinbosari

***O‘ralov Abdumannon Iskandarovich**-Ilmiy ishlar va innovatsiyalar bo‘yicha direktor o‘rinbosari

***Eshonqulov Bunyod Saydullayevich**-Ishlar boshqarmasi boshlig'i

## Fakultetlar
Mirzo Ulugʻbek nomidagi Oʻzbekiston Milliy universiteti Jizzax filialida 2 ta fakultet faoliyat yuritadi.

### Amaliy matematika fakulteti
Respublika fan, taʼlim sohalari hamda real iqtisodiyot tarmoqlari ehtiyojlariga muvofiq Mirzo Ulugʻbek nomidagi Oʻzbekiston Milliy universitetining Jizzax filialida 2019–2020 oʻquv yilidan boshlab Amaliy matematika fakultetida oʻquv jarayonlari tashkil etilgan.

Oʻzbekiston Respublikasi Prezidenti Shavkat Mirziyoyevning 2019-yil 30–31-yanvar kunlari Jizzax viloyatiga tashrifi davomida bildirgan takliflari hamda O‘zbekiston Respublikasi Vazirlar Mahkamasining 2019-yil 5-iyuldagi 563-sonli qarori va viloyat hokimining 2019-yil 10-iyuldagi 261-sonli qaroriga asosan Mirzo Ulugʻbek nomidagi Oʻzbekiston Milliy universiteti Jizzax filiali tashkil etilgan. Dastlab filial tarkibida Amaliy matematika fakulteti oʻz faoliyatini boshlagan.

#### Kafedralar

#### Taʼlim yoʻnalishlari
**Kunduzgi taʼlim**

**Sirtqi taʼlim**

Fakultetda 6 nafar fan doktori, 2 nafar falsafa fanlari doktori (PhD) hamda 10 nafar professor-oʻqituvchi faoliyat yuritadi.

### Psixologiya fakulteti
Psixologiya fakulteti filial tarkibida 2020–2021 oʻquv yilidan boshlab faoliyat yuritmoqda. Fakultet Oʻzbekiston Respublikasi Prezidenti Shavkat Mirziyoyevning Jizzax viloyatiga tashrifi davomida bildirgan takliflari hamda tegishli hukumat qarorlari asosida tashkil etilgan.

#### Kafedralar

#### Taʼlim yoʻnalishlari
**Kunduzgi taʼlim**

**Sirtqi taʼlim**

### Fakultet kafedralari

## Bakalavr yoʻnalishlari
### Kunduzgi

### Sirtqi

## Manbalar

## Yana qarang
* Oʻzbekistondagi universitetlar roʻyxati